b'\n_START_ARTICLE_\nJohn Loader Maffey\n_START_SECTION_\nCarrera\n_START_PARAGRAPH_\nMaffey va entrar al Servei Civil Indi el 1899, i com a dest\xc3\xad m\xc3\xa9s destacat va servir de Secretari Privat del Virrei de l\'\xc3\x8dndia Frederic Thesiger Lord Chelmsford de 1916 a 1920 i Comissari Principal de la Prov\xc3\xadncia de la Frontera del Nord-oest de 1921 a 1924. Despr\xc3\xa9s d\'un desacord amb el govern brit\xc3\xa0nic el 1924, Maffey va dimitir del Servei Civil Indi. El 1926 fou nomenat governador general del Sudan, seguint el 1933 el seu nomenament com a Sots-secretari d\'Estat permanent per les Col\xc3\xb2nies. A petici\xc3\xb3 de Winston Churchill es va convertir en el primer representant del Regne Unit a Irlanda el 1939, un c\xc3\xa0rrec que va ocupar durant els anys de guerra i fins a la seva jubilaci\xc3\xb3 el 1949. _NEWLINE_Durant la guerra Maffey era indubtablement el diplom\xc3\xa0tic estranger m\xc3\xa9s important resident en Dubl\xc3\xadn, donades les complicacions de la pol\xc3\xadtica de neutralitat d\'Irlanda. Nomenat com a "Representant brit\xc3\xa0nic a Irlanda", per\xc3\xb2 no com ambaixador a causa de l\'Acte de 1936 sobre Relacions Exteriors, aviat va establir una bona relaci\xc3\xb3 de treball amb \xc3\x89amonn de Valera. De Valera estava personalment a favor de la superviv\xc3\xa8ncia de democr\xc3\xa0cia, per\xc3\xb2 no confiava necess\xc3\xa0riament que els brit\xc3\xa0nics cuidessin els interessos d\'Irlanda. Maffey fou vital per mediar entre el "guerrer" Churchill i el "cap" de Valera. Quan de Valera fou substitu\xc3\xaft per una coalici\xc3\xb3, encap\xc3\xa7alada per John Costello, el 1948, Maffey altre cop va establir una bona relaci\xc3\xb3 amb els seus membres, encara que era morda\xc3\xa7 sobre la manera barroera en la qual es manejava la declaraci\xc3\xb3 de la Rep\xc3\xbablica: "Costello ha manejat l\'afer en una picada de mans igual com un afeccionat"._NEWLINE_El 1947 Maffey fou nomenar par com a Bar\xc3\xb3 Rugby, de Rugbi, al comtat de Warwick.\n_START_SECTION_\nFam\xc3\xadlia\n_START_PARAGRAPH_\nLord Rugby es va casar amb Dorothy Gladys Huggins, filla de Charles Lang Huggins, el 28 d\'agost de 1907. La seva filla Penelope Aitken va esdevenir una socialista coneguda, i la mare del que fou cap del Partit Conservador Jonathan Aitken i l\'actriu Maria Aitken i l\'\xc3\xa0via de l\'actor Jack Davenport. Lord Rugby va morir l\'abril de 1969, als 91 anys. Fou succe\xc3\xaft a la baronia pel seu fill m\xc3\xa9s major Alan Loader Maffey.'